د کال ٢٠٠١ حملو کې تباه شوی ورلډ ټریډ سینټر بیا پرانستلو شو
د ودانۍ په موجوده کرایه دارانو کې کونډ نیسټ نومې ناشر، د حکومت جنرل سروسز ایډمنسټریشن او چائنا سینټر شامل دي. یوه اشتهاراتي کمپني، د سرمایه کارۍ اداره او د تفریح اداره په ورسته هلته خپلې دفترې پرانځي
د ورلډ ټریډ سینټر وداني په نیویارک کې د کال ٢٠٠١ د سپټمبر په حملو کې د تباهۍ ورسته بیا پرانستل شوي ده. د درې اشاریه نهه ارب ډالرو لگښت جوړه کړی شوي د ورلډ ټریډ سینټر وداني ٥۴١ میټره لوړه ده او په امریکا کې تر ټولو دنگ بلډنگ دی. نوي وداني د هغه ځائې په مرکز کې دی چرته چې د پخواني ورلډ ټریډ سینټر دواړه بلډنگونه ولاړ وو. د ودانۍ په موجوده کرایه دارانو کې کونډ نیسټ نومې ناشر، د حکومت جنرل سروسز ایډمنسټریشن او چائنا سینټر شامل دي. یوه اشتهاراتي کمپني، د سرمایه کارۍ اداره او د تفریح اداره په ورسته هلته خپلې دفترې پرانځي. د ورلډ ټریډ سینټر دواړه ودانۍ د کال ٢٠٠١ د سپټمبر د ١١ مې نیټې په حملو کې د القاعده حمله کونکو په جهازونو تباه کړې. حملو کې د ٢٧٠٠ نه زیات خلک ووژل شو. د القاعده مشر اوسامه بن لادن د کال ٢٠٠١ د حملو ذمه واري په غاړه اخېستې وه او حمله کونکو ته يي پیرزونې وړاندې کړې وي. که څه هم پاکستاني حکومتي او پوځي چارواکو د پاکستان په خاوره د بن لادن د موجودگۍ دعوې ردوې خو امریکې ته مطلوب د القاعده مشر بالاخر د پاکستان په پوځي ښار ایبټ آباد کې کال ٢٠١١ د امریکې خصوصي ځواکونو ووژلو. د بن لادن د وژل کیدو ورسته د هغه نائب ایمن الظواهري د شبکې مشر ټاکلی شوی دی. د ورلډ ټریډ سینټر د پرانستل کیدو په هلکه د وائس اف امریکا یوه وډیو دلته کتلی شۍ: